ZDPROM - Promet zdravil za uporabo v veterinarski medicini

Navodila za uporabo aplikacije za veleprodajalce

Julij 2019

Vsebina

[Uvod 3](#_bookmark0)

[Dostop do aplikacije 3](#_bookmark1)

[Vloge posameznih tipov uporabnikov 4](#_bookmark2)

[Dostop do veljavnih seznamov zdravil in organizacij za leto poročanja 6](#_bookmark3)

[Priprava in uvoz datoteke (.xls) s podatki o prodaji zdravil v sistem 9](#_bookmark4)

[Dostop do vzorca datoteke (neizpolnjene .xls predloge) 9](#_bookmark5)

[Vnos podatkov o prodaji zdravil v predpripravljen .xls 9](#_bookmark6)

[Uvoz datoteke s podatki o prodaji zdravil v sistem (prenos podatkov iz .xls v bazo podatkov) 10](#_bookmark7)

[Izpis opozoril v primeru, ko datoteka ob uvozu vsebuje napake 14](#_bookmark8)

[Iskanje in pregled prenosov podatkov 16](#_bookmark9)

[Iskanje in pregled prenosov podatkov 16](#_bookmark10)

[Objava podatkov o prodaji zdravil 19](#_bookmark11)

[Izvoz napak 19](#_bookmark12)

[Ostalo 21](#_bookmark13)

[Menjava gesla in jezika aplikacije 21](#_bookmark14)

[Vnos/sprememba kontaktnih podatkov organizacije 21](#_bookmark15)

# Uvod

Aplikacija ZDPROM je namenjena vodenju in urejanju registra zdravil za katere se sporoča prodaja/poraba, kot tudi spremljanju prodaje zdravil za posameznega veleprodajalca ter pripravi in obdelavi podatkov, ki predstavljajo temelj za izdelavo poročil.

## Dostop do aplikacije

[Dostop do spletne aplikacije](http://cis.uvhvvr.gov.si/zdprom/) je mogoč preko naslova http://cis.uvhvvr.gov.si/zdprom/.

Po vpisu uporabniškega imena in gesla se odpre osnovna stran, preko katere ima uporabnik možnost dostopa do naslednjih vsebin:



Osnovna stran

Dostop do posameznih sklopov znotraj aplikacije je odvisen od vloge, ki je dodeljena posameznemu uporabniku.

## Vloge posameznih tipov uporabnikov



Vloge posameznih tipov uporabnikov

Ker imajo veleprodajalci ključno vlogo pri sporočanju obsega prodaje zdravil, imajo le-ti omogočen dostop do naslednjih vsebinskih sklopov:

* *Prenos podatkov*
	+ *Prenos podatkov* - modul, ki omogoča uvoz datoteke s podatki o prodaji zdravil po organizacijah na nivoju veleprodajalca
	+ *Seznam prenosov podatkov* preko katerega ima uporabnik možnost:
		- dostopa do veljavnih seznamov zdravil in organizacij za leto poročanja
		- uvoza datotek s podatki o prodaji veterinatrsko medicinskih proizvodov v sistem
		- iskanja in pregleda prenosov podatkov
		- objave podatkov o prodaji za leto poročanja
		- izvoza napak
		- pregleda/shranjevanja že uvožene datoteke
		- možnost navzkrižnega preverjanja uvoženih podatkov (sistem preverja, ali je morda pri nadrejeni ali podrejeni organizaciji prišlo do poročanja o enaki količini prodanega proizvoda)
		- iskanja in pregleda prenosov podatkov
* *Pomoč* - dostop do navodil za uporabo aplikacije

# Dostop do veljavnih seznamov zdravil in organizacij za leto poročanja

**Pred začetkom vsakega obdobja poročanja so veletrgovci dolžni vsebinskemu koordinatorju (na UVHVVR) posredovati podatke o zdravilih in organizacijah (lekarnah, veterinarskih organizacijah, specializiranih trgovinah in ostalih odjemalcih zdravil), ki v danem trenutku še ne obstajajo v registru in za katerega/o bi želeli v določenem obdobju sporočiti prodajo. Vsebinski koordinator podatke vnese v sistem in pripravi veljavne sezname zdravil in organizacij, ki služijo kot osnova za pripravo obrazca (.xls dokumenta) za poročanje o prodaji zdravil.**

Vsi veljavni seznami zdravil in organizacij so dostopni znotraj sklopa *Seznam prenosov podatkov* (dostop: na osnovni strani v menijski vrstici izberite *Prenos podatkov* -> *Seznam prenosov podatkov*).



Dostop do seznamov

Seznami so objavljeni v spodnjem delu strani (slika spodaj).



Prikaz veljavnih seznamov za leto poročanja

Uporabniki imajo možnost ***iskanja*** seznamov po naslednjih parametrih:

* Obvestilo – možnost iskanja po sklopu besed (npr. Seznam veterinarskih organizacij) ali delu besede (npr. veterin)
* Opomba - možnost iskanja po sklopu besed (npr. Seznam veterinarskih organizacij) ali delu besede (npr. veterin)
* Datum vnosa od - do

Izvedba iskanja s klikom na gumb Najdi. Gumb Briši počisti iskalne parametre.

S klikom na izbran seznam je mogoče seznam:

* **odpreti**

ali

* **shraniti**



Odpiranje/shranjevanje izbranega seznama

Klik na ikono znotraj posameznega stolpca omogoča ***razvrščanje seznamov po abecedi*** naraščajoče/padajoče:



Možnost razvrščanja seznamov po abecedi naraščajoče/padajoče

# Priprava in uvoz datoteke (.xls) s podatki o prodaji zdravil v sistem

## Dostop do vzorca datoteke (neizpolnjene .xls predloge)

Vzorec datoteke je dostopen znotraj sklopa *Seznam prenosov podatkov* (dostop: na osnovni strani v menijski vrstici izberite *Prenos podatkov* -> *Seznam prenosov podatkov*).

***Aplikacija omogoča uvoz podatkov zgolj v predpisani strukturi dokumenta.***

Vzorec je objavljen v spodnjem delu strani, na istem mestu kot seznami zdravil in organizacij.



Dostop do vzorca datoteke

## Vnos podatkov o prodaji zdravil v predpripravljen .xls

V neizpolnjeno (.xls) predlogo je potrebno vnesti naslednje podatke:

* *Id. zdravila* - v stolpec se vpiše id. zdravila dobljen iz *Seznama zdravil*
* *Uradno ime zdravila* - v stolpec se vpiše uradno ime zdravila dobljeno iz *Seznama zdravil.* ***Ime produkta se mora skladati z imenom produkta v bazi podatkov (oz. mora ustrezati vpisanemu Id. Zdravila).***
* *Id. pakiranja* - v stolpec se vpiše id. pakiranja dobljeno iz *Seznama zdravil*
* *Opis pakiranja* - v stolpec se vpiše opis pakiranja (Kratek izvorni podatki + ročni vnos zdravila) dobljen iz *Seznama zdravil.* ***Opis pakiranja mora ustrezati vpisanemu Id. Pakiranja.***
* *Id. organizacije* - v stolpec se vpiše id. organizacije iz *Seznama veterinarskih organizacij, lekarn oz. seznama ostalih organizacij*
* *Ime organizacije* - v stolpec se vpiše ime organizacije iz *Seznama veterinarskih organizacij, lekarn oz. seznama ostalih organizacij*
* *Količina* - v stolpec se vpiše število prodanih pakiranj. ***Vnos količine z negativnim predznakom ni dovoljen! Podatek o količini mora biti večji od 0!***



Primer predloge za vnos podatkov o prodaji zdravil



Primer izpolnjevanja predloge

## Uvoz datoteke s podatki o prodaji zdravil v sistem (prenos podatkov iz .xls v bazo podatkov)

Vnosu podatkov v dokument (.xls) sledi uvoz datoteke v bazo podatkov.

Za dostop do strani za uvoz podatkov na osnovni strani v menijski vrstici izberite opcijo

*Prenos podatkov* -> *Prenos podatkov*, ki odpre istoimensko stran oz.

na osnovni strani v menijski vrstici izberite opcijo *Prenos podatkov* -> *Seznam prenosov podatkov* -> na strani kliknite na gumb *Dodaj* (desno pod iskalnikom)



Možnost dostopa do strani za prenos podatkov preko iskalnika

Odpre se stran *Prenos podatkov.* Pritisnite gumb *Dodaj* in iz mape na svojem računalniku izberite datoteko.



Izbira datoteke za uvoz

Ko je datoteka izbrana, pritisnite gumb *Pošlji* (za dodajanje datoteke na seznam). Povezava *Počisti* oz. gumb *Počisti vse* datoteko odstrani s seznama.



Dodajanje datoteke na seznam



Klik na Počisti/Počisti vse odstrani datoteko

Vrednosti Veletrgovec in Promet v letu sta že predizpolnjeni – v polju veletrgovec se izpiše organizacija prijavljenega veletrgovca, kot leto se izpiše leto, za katerega se sporoča prodajo.

Postopek nadaljujte s klikom na gumb *Preveri*, ki sproži postopek preverjanja ustreznosti podatkov.

Če so podatki o zdravilih in organizacijah skladni s tistimi v bazi podatkov, se **izpiše sporočilo o uspešno izvedeni kontroli podatkov**. Postopek uvoza podatkov o prodaji nadaljujte s klikom na gumb *Nadaljuj*.



Slika prikazuje primer uspešno izvedene kontrole podatkov

Podatki iz datoteke se zapišejo v bazo podatkov. Prenos podatkov dobi status **Osnutek**. Uporabnik lahko shranjene podatke poišče na *Seznamu prenosov podatkov*. ***Dokler ima prenos podatkov status Osnutek, ima uporabnik možnost uvoza nove datoteke s podatki o prodaji ter s tem spreminjanja podatkov***.

V tej fazi uporabnik že lahko zaključi prenos podatkov s klikom na gumb *Zaključi* -> po izvedbi tega koraka, prenos podatkov dobi status **Objavljen**. ***Podatkov o prodaji za izbrano leto ni več mogoče spreminjati.***



Stran, na kateri lahko uporabnik zaključi prenos podatkov

Če podatki, ki jih uporabnik želi uvoziti, niso skladni s tistimi v bazi podatkov, sistem **javi opozorilo o napaki(ah)**. ***Vsi zapisi, pri katerih so bile ob uvozu najdene napake, so prikazani na seznamu****.*V nadaljevanju ima uporabnik dve možnosti - lahko ***prekliče*** nadaljevanje procesa (in se vrne na začetek procesa prenosa podatkov) ali pa datoteko z napakami vseeno ***shrani*** (prenos dobi status **Napake**). V slednjem primeru ima uporabnik možnost ponovnega vpogleda v napake, ki so bile najdene v procesu kontrole. V obeh primerih pa se podatki o najdenih napakah lahko izvozijo v datoteko s klikom na povezavo Izvozi poročilo v spodnjem delu strani.



Slika prikazuje primer, ko so v datoteki ob uvozu najdene napake. Spodaj možnost izvoza napak v .xls.



Uporabnik je napake shranil. Možnost izvoza napak v obliki datoteke.

Izpis opozoril v primeru, ko datoteka ob uvozu vsebuje napake:

* *Podatek o količini mora biti večji od 0* – aplikacija sporočilo javi v primeru, ko je v stolpcu Količina vpisano število 0 oz. število, ki je manjše od 0 (npr. -1).
* *Podatek o količini mora biti celo število* – aplikacija sporočilo javlja v primeru, ko je v stolpcu Količina navedeno decimalno število
* *Napaka pri preverjanju količine* – branje stolpca Količina iz Excel-a – v stolpcu Količina so poleg/namesto številčnih vpisani tudi drugi znaki (npr. črke)
* *Napaka pri preverjanju produkta* – branje stolpca Id. zdravila iz Excel-a - v stolpcu Id. Zdravila so namesto/poleg številčnih vpisani tudi drugi znaki (npr. črke)
* *Napaka pri preverjanju produkta* – branje stolpca Id. pakiranja iz Excel-a - v stolpcu Id. pakiranja so poleg/namesto številčnih vpisani tudi drugi znaki (npr. črke)
* *Napaka pri preverjanju organizacije* – branje stolpca Id. organizacije iz Excel-a - v stolpcu Id. Organizacije so poleg številčnih vpisani tudi drugi znaki
* *Manjka šifra pakiranja* – stolpec Id. Pakiranja je prazen, ne vsebuje vrednosti
* *Manjka Id. Organizacije* – stolpec Id. Organizacije je prazen, ne vsebuje vrednosti
* *Manjka Id. Zdravila* - stolpec Id. zdravila je prazen, ne vsebuje vrednosti
* *Ime produkta se ne sklada z imenom produkta iz baze podatkov* – ime zdravila ni tako, kot je za vnesen Id. Zdravila definirano v bazi
* I*me organizacije se ne sklada z imenom organizacije iz baze podatkov* – ime organizacije ni tako, kot je za vnesen Id. organizacije definirano v bazi
* *Uradno ime pakiranja se ne sklada z Id. Pakiranja* – vrednost v stolpcu Opis pakiranja se ne sklada s tisto, ki je za Id. Pakiranja definirana v bazi
* *Pakiranje za ta produkt ne obstaja* – pakiranje, kot je navedeno v stolpcu Id. Pakiranja, za vpisan Id. Zdravila ne obstaja
* *Produkt ne obstaja ali je arhiviran* – vpisan Id. Zdravila ne obstaja oz. je zdravilo arhivirano
* *Organizacija ne obstaja* – vpisan Id. Organizacije ne obstaja oz. je organizacija arhivirana
* *Vaša datoteka je napačne oblike, prvi dve vrstici morata vsebovati glavo dokumenta* - aplikacija javi sporočilo v primeru, ko manjka prva vrstica, ki predstavlja glavo dokumenta oz. je opis enega ali večjega števila stolpcev v prvi ali drugi vrstici različen od zahtevanega (prazen stolpec, drugačna vsebina od pričakovane)
* *Druga vrstica mora vsebovati opis stolpca* – aplikacija javi sporočilo, ko manjka vsebina v enem ali več stolpcih v drugi vrstici oz. je le-ta napačna

# Iskanje in pregled prenosov podatkov

Dostop do iskalnika preko *Prenos Podatkov* -> *Seznam prenosov podatkov*, ki odpre istoimensko stran.

Funkcionalnosti znotraj sklopa *Seznam prenosov podatkov*:

***Iskanje in pregled prenosov podatkov*** - iskanje prenosov podatkov glede na različne parametre

***Uvoz datoteke s podatki o prodaji zdravil v sistem*** - prenos podatkov iz .xls v bazo podatkov (glej poglavje *Uvoz datoteke s podatki o prodaji zdravil v sistem (prenos podatkov iz .xls v bazo podatkov)*)

***Objava podatkov o prodaji zdravil*** - zaključevanje že obstoječih prenosov podatkov s statusom **Osnutek**

***Izvoz napak*** - izvoz napak v obliki poročila pri tistih prenosih podatkov, ki imajo status

**Napake**

***Pregled/shranjevanje že uvožene datoteke***

***Dostop do objavljenih seznamov zdravil in organizacij za leto poročanja*** (glej poglavje *Dostop do veljavnih seznamov zdravil in organizacij za leto sporočanja prodaje*) ***z možnostjo iskanja seznamov***

***Navzkrižno preverjanje uvoženih podatkov***

## Iskanje in pregled prenosov podatkov

Možnost iskanja prenosov podatkov glede na naslednje parametre:

* Veletrgovec – polje je že predizpolnjeno in ustreza organizaciji prijavljenega uporabnika
* Leto
* Status

Vrednost za vsakega od zgornjih parametrov uporabnik izbere s seznama. Parametre je mogoče med seboj poljubno kombinirati.

***Vsak veletrgovec sme pregledovati zgolj prenose podatkov za svojo organizacijo.***



Iskalnik prenosov podatkov

Klik na *Id.* prenosa odpre podrobne podatke o prenosu - *Prenos podatkov - Predogled*. Preko te strani ima uporabnik možnost:

* spremeniti status prenosa iz **Osnutek** -> **Objavljen**
* pregledati/shraniti uvoženo datoteko
* vpogleda v Seznam prenesenih podatkov in Sumarnik prenesenih podatkov (predstavlja seštevek uvoženih količin nekega zdravila); velja zgolj za prenose s statusom Osnutek in Objavljen
* možnost navzkrižnega preverjanja uvoženih podatkov (sistem preverja, ali je morda pri nadrejeni ali podrejeni organizaciji prišlo do poročanja o enaki količini prodanega proizvoda). Navzkrižno preverjanje podatkov je mogoče tako v statusu Osnutek kot v statusu Objavljen



Prenos podatkov - predogled

* izvoziti napake za prenose s statusom **Napake** - s klikom na povezavo Izvozi poročilo v spodnjem delu strani si uporabnik lahko izvozi napake za posamezen zavihek (Organizacije ali Zdravila)



Možnost izvoza napak v obliki poročila

## Objava podatkov o prodaji zdravil

Ko je uporabnik zaključil s prenosom podatkov o prodaji zdravil, ima možnost spremembe statusa za vse prenose na seznamu, ki imajo v danem trenutku dodeljen status **Osnutek**.

Postopek:

* preko iskalnika poiščete ustrezen prenos podatkov
* klik na *Id.* prenosa odpre stran s podrobnimi podatki o prenosu - *Prenos podatkov - predogled*



Stran s podrobnimi podatki o prenosu podatkov preko katere ima uporabnik možnost spremembe statusa

* status prenosa podatkov iz **Osnutek** v **Objavljen** spremenite s klikom na gumb

*Zaključi*.

***Podatkov o prodaji po tem, ko prenos podatkov dobi status Objavljen, ni več mogoče spreminjati.***

## Izvoz napak

Možnost izvoza napak v obliki .xls datoteke za vse prenose s statusom **Napake**.

Uporabnik si napake za posamezen zavihek (Organizacije ali Zdravila) lahko izvozi s klikom na povezavo Izvozi poročilo v spodnjem delu strani (*Prenos podatkov – predogled*).



Možnost izvoza napak v obliki poročila

# Ostalo

## Menjava gesla in jezika aplikacije

Za menjavo gesla in jezika kliknite na uporabniško ime v glavi aplikacije.



Dostop do strani za menjavo gesla in jezika aplikacije

Odpre se novo okno. Za menjavo gesla vnesite:

* staro geslo
* novo geslo
* ponovno vnesite novo geslo



Stran za spremembo gesla in jezika aplikacije

Jezik spremenite s klikom na eno izmed ponujenih možnosti. Spremembe shranite s klikom na gumb Shrani.

## Vnos/sprememba kontaktnih podatkov organizacije

Za vnos/spremembo kontaktnih podatkov kliknite na ime organizacije v glavi aplikacije.



Dostop do strani za vnos/spremembo kontakta

Odpre se novo okno preko katerega lahko vnesete naslednje kontaktne podatke:

* Ime
* Telefon
* Fax
* E-mail



Stran za dodajanje/urejanje kontaktnih podatkov

Podatke shranite s klikom na gumb Shrani.